เครียดเร็ว เครียดน้อย เครียดช้า เครียดมาก
โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล
14 ธ.ค. 2560

โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคลในวันที่คุณเกษียณจากงาน  คุณรู้ไหมว่าคุณต้องมีเงินเท่าไร ถึงจะพอใช้ไปถึงวันสุดท้ายของคุณหลายคนเจอคำถามนี้ หรือพอผมบอกตัวเลขจำนวนเงินที่ต้องมีไป หน้าเริ่มหงิกแล้วก็บอกผมว่าไม่เอาอ่ะ ไม่อยากรู้อ่ะ...เครียดโถๆๆๆๆ พ่อคุณ พ่อร่าเริง พ่อไม่เครียดถามจริงๆ เถอะครับ เครียดตอนนี้ กับไปเครียดตอนที่เกษียณแล้ว อันไหนจะเครียดกว่ากันเครียดตอนนี้มีโอกาสแก้ตัว เตรียมตัว เครียดตอนเกษียณจะย้อนเวลามาแก้ มาทำให้ไม่เครียดก็ไม่ได้แล้ว จริงป่ะอ้าว เริ่มเครียดกันได้แล้วครับ 5555ในสังคมเมืองหากคุณมีเงินใช้สำหรับตัวคุณคนเดียวเดือนละ 3 หมื่นบาท ก็แค่พออยู่ได้ใช่ไหมครับ ถ้าวันนี้เป็นวันเกษียณเลย คุณต้องมีเงินเท่าไรถึงจะเกษียณได้ล่ะสมมติคุณจะมีชีวิตต่อไปได้อีก 25 ปี (บางคนบอก “ไม่ถึงหรอกถ้าเกษียณ 60 อยู่ถึง 70 ได้ก็ดีแล้ว” อยากให้จำประโยคนี้ไว้นะครับ “น่าเสียดาย ตายไปใช้เงินไม่หมด น่าสลดใช้เงินหมดแต่ยังไม่ตาย”)สมมติต่อว่าหลังเกษียณเพื่อความปลอดภัยของเงินต้นคุณหาผลตอบแทนได้เท่าเงินเฟ้อ คือ 4% คุณต้องมีเงินเพื่อเกษียณ = (30,000 x 12) x 25 ปี = 9,000,000 บาทถ้าเป็นอีก 10 ปีข้างหน้าถึงจะเกษียณ ต้องมีเงิน 13,322,200 บาทถ้าเป็นอีก 20 ปีข้างหน้าถึงจะเกษียณ ต้องมีเงิน 19,720,100 บาทถ้าเป็นอีก 30 ปีข้างหน้าถึงจะเกษียณ ต้องมีเงิน 29,190,575 บาทนี่ขนาดใช้เงินหลังเกษียณเหมือนปัจจุบันเดือนละ 3 หมื่นบาท นะครับถ้ามากกว่านี้ต้องมีเท่าไร ก็ลองไปเทียบกันเองเห็นตัวเลขนี้แล้ว เริ่มเครียดกันหรือยังครับ 55555 เครียดเพราะไม่รู้จะหาเงินเท่านี้มาได้ยังไงใช่ไหมครับคราวนี้มาดูกันว่าจะลดความเครียดได้ยังไงจากตัวอย่างเดิมตอนนี้คุณรู้เป้าหมายชัดแล้ว คุณเลยจะตั้งใจเก็บเงินลงทุนหากคุณนำเงินไปลงทุนในกองทุนหุ้นไทย สมมติได้ผลตอบแทน 12% ต่อปีหากในอีก 10 ปีข้างหน้าถึงจะเกษียณคุณต้องลงทุนทุกเดือน เดือนละ 57,339 บาทหากในอีก 20 ปีข้างหน้าถึงจะเกษียณ คุณต้องลงทุนทุกเดือน เดือนละ 19,737 บาทหากในอีก 30 ปีข้างหน้าถึงจะเกษียณ คุณต้องลงทุนทุกเดือน เดือนละ 8,269 บาทเห็นอะไรบางอย่างจากตัวเลขที่ผมบอกไหมครับ ถ้าคุณเริ่มได้เร็ว ถึงแม้ว่าจำนวนเงินที่ต้องมี ณ วันเกษียณเยอะ แต่คุณก็ใช้เงินลงทุนในจำนวนที่น้อยมากถ้าคุณเริ่มช้า ถึงแม้ว่าจำนวนเงินที่ต้องมี ณ วันเกษียณดูน้อยกว่า แต่จำนวนเงินที่คุณจะลงทุนในแต่ละเดือนก็ต้องใช้เยอะด้วยเห็นหรือยังครับ เครียดเร็ว เครียดน้อย เครียดช้า ก็เครียดมาก เลือกกันเองนะครับ